text: বলিউডে মাদককাণ্ড : মেয়ের পাশে নেই বাবা! | NTV Online
  ২৯ সেপ্টেম্বর, ২০২০, ১৮:৩০
  আপডেট: ২৯ সেপ্টেম্বর, ২০২০, ১৮:৩২
  সাইফ আলি খানের একমাত্র কন্যা সারা আলি খান। ছবি : সংগৃহীত
  বলিউডের মাদককাণ্ডে নাম জড়িয়েছে সাইফ আলি খানের একমাত্র কন্যা সারা আলি খানের। ২৬ সেপ্টেম্বর জিজ্ঞাসাবাদের জন্য ভারতের নারকোটিকস কন্ট্রোল ব্যুরো (এনসিবি) তলব করেছিল এ অভিনেত্রীকে।
  ভারতীয় গণমাধ্যমের তথ্যমতে, সারা আলি খানের বিরুদ্ধে অভিযোগ, তিনি প্রয়াত সুশান্ত সিং রাজপুতের সঙ্গে মাদক সেবন করতেন। সেজন্য সুশান্তের পাভানা লেকহাউসের মাদক পার্টিতে অংশ নিতেন। এ ছাড়া সুশান্তের সবশেষ প্রেমিকা রিয়া এনসিবিকে জানিয়েছে, 'কেদারনাথ' সিনেমায় অভিনয়ের সময় থেকে মাদক গ্রহণ শুরু করেন সুশান্ত। এই সিনেমাতে সুশান্তের বিপরীতে অভিষেক হয়েছিল সারার।